Document ID: 32000D0442

KOMISIJAS LĒMUMS
(2000. gada 11. jūlijs),
ar ko otro reizi groza Lēmumus 1999/466/EK un 1999/467/EK, ar kuriem attiecīgi nosaka oficiāli brucelozes un tuberkulozes neskartu ganāmpulku statusu dažu dalībvalstu vai dalībvalstu reģionu liellopu ganāmpulkiem
(izziņots ar dokumenta numuru C(2000) 1943)
(dokuments attiecas uz EEZ)
(2000/442/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām[1], kurā jaunākie grozījumi izdarīti ar Direktīvu 2000/15//EK[2], un jo īpaši tās A I pielikuma 4. punktu un A II pielikuma 7. punktu,
tā kā:
(1) Ar Komisijas 1999. gada 15. jūlija Lēmumu 1999/466/EK, ar ko nosaka oficiāli brucelozes neskartu ganāmpulku statusu dažu dalībvalstu vai to reģionu liellopu ganāmpulkiem un ar ko atceļ Lēmumu 97/175/EK[3], kurā grozījumi izdarīti ar Lēmumu 2000/69/EK[4], piešķīra šādu statusu dažām dalībvalstīm un to reģioniem līdz 2000. gada 30. jūnijam.
(2) Ar Komisijas 1999. gada 15. jūlija Lēmumu 1999/467/EK, ar ko nosaka oficiāli tuberkulozes neskartu ganāmpulku statusu dažu dalībvalstu vai to reģionu liellopu ganāmpulkiem un ar ko atceļ Lēmumu 97/76/EK[5], kurā grozījumi izdarīti ar Lēmumu 2000/69/EK, piešķīra šādu statusu dažām dalībvalstīm un to reģioniem līdz 2000. gada 30. Jūnijam.
(3) Oficiāli liellopu brucelozes neskartā statusa pagaidu ierobežojumus, kas paredzēti minētajos lēmumos, ieviesa saistībā ar dažādos tiesību aktos esošo datumu neatbilstību attiecībā uz liellopu identifikācijas sistēmu.
(4) Līdz brīdim, kad stājas spēkā Direktīvas 64/432/EEK A I pielikuma 4. punkta b) apakšpunkta un A I pielikuma 7. punkta b) apakšpunkta grozījumi, jāpagarina Lēmumu 1999/466/EK un 1999/467/EK II pielikumos pieminēto reģionu liellopu ganāmpulku attiecīgi liellopu brucelozes un tuberkulozes oficiāli neskartā statusa pagaidu apstiprinājums.
(5) Tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 1999/466/EK II pielikuma virsrakstā vārdus "līdz 2000. gada 30. jūnijam" aizstāj ar vārdiem "līdz 2000. gada 31. oktobrim".
2. Lēmuma 1999/467/EK II pielikuma virsrakstā vārdus "līdz 2000. gada 30. jūnijam" aizstāj ar vārdiem "līdz 2000. gada 31. oktobrim".
2. pants
Šis lēmums ir adresēts dalībvalstīm.
Briselē, 2000. gada 11. jūlijā

Labels: 0
3
6